นายกรัฐมนตรี ห่วงผลกระทบจากน้ำท่วม สั่งทุกหน่วยงานตรวจสอบ ทางเท้า ทางเดิน และท่อระบายน้ำ เพิ่มประสิทธิภาพการแก้ปัญหาน้ำท่วมและลดอุบัติเหตุ
นายกรัฐมนตรี ห่วงผลกระทบจากน้ำท่วม สั่งทุกหน่วยงานตรวจสอบ ทางเท้า ทางเดิน และท่อระบายน้ำ เพิ่มประสิทธิภาพการแก้ปัญหาน้ำท่วมแบะลดอุบัติเหตุที่จะเกิดกับประชาชน      พลตรีอธิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรี เปิดเผย ผลการประชุมคณะรัฐมนตรีว่า เนื่องจากขณะนี้เข้าสู่ฤดูฝน พลเอกประยุทธ์ จันทร์โอชานายกรัฐมนตรี จึงได้มีข้อสั่งการในที่ประชุม ให้หน่วยงานที่เกี่ยวข้อง ตรวจสอบดูแลทางเท้า ทางเดิน ทุกพื้นที่ และดำเนินการตรวจตราท่อระบายน้ำต่างๆ เพื่อรองรับในกรณีที่มีปริมาณในตกหนัก เพื่อป้องกันไม่ให้เกิดปัญหาน้ำท่วม        ทั้งนี้การตรวจสอบทางเท้า ทางเดิน และท่อระบายน้ำทั้งหมด จะช่วยลดปัญหาน้ำท่วมแล้ว ยังจะช่วยลดอุบัติเหตุ ที่อาจจะเกิดขึ้นจากสาเหตุที่ทางเท้าเกิดการชำรุด หรือเกิดจากสภาวะน้ำท่วมท่วมขัง